Razmotren je niz zakonodavnih opcija politike. Neke su opcije nakon postupka predodabira odmah odbačene. Detaljno su procijenjene druge opcije politike. 1)Opcije politike koje se odnose na cilj I. („olakšavanje jednakog pristupa informacijama”): ·opcija politike 1.1.: zakonodavni prijedlog o ažuriranju Švedske okvirne odluke iz 2006. kako bi se osigurala njezina usklađenost s Direktivom o zaštiti podataka za potrebe izvršavanja zakonodavstva iz 2016. + prateće neobvezujuće mjere (osposobljavanje, smjernice Komisije), ·opcija politike 1.2.: opcija 1.1. + pojednostavnjenje upotrebe Švedske okvirne odluke + povećanje jasnoće nacionalnih skupova podataka dostupnih za moguću razmjenu, ·opcija politike 1.3.: opcija 1.2. + odredbe kojima se osigurava usklađenost sa zahtjevima koji se odnose na rokove u kojima se podaci dostavljaju drugoj državi članici (među ostalim kad je potrebno sudsko odobrenje). 2)Opcije politike koje se odnose na cilj II. („osigurati da sve države članice imaju učinkovitu i funkcionalnu jedinstvenu kontaktnu točku, među ostalim kad je potrebno sudsko odobrenje za dostavljanje podataka na zahtjev druge države članice te za osiguravanje njezine učinkovite suradnju s centrima za suradnju policije i carine”): ·opcija politike 2.1.: nastavak izdavanja neobvezujućih smjernica Vijeća o nacionalnim jedinstvenim kontaktnim točkama + prateće neobvezujuće mjere (osposobljavanje, financijska potpora, smjernice), ·opcija politike 2.2.: usklađivanje minimalnih standarda za sastav jedinstvenih kontaktnih točaka (uključujući obveznu prisutnost pravosudnog tijela), njegove funkcije, zapošljavanje osoblja i IT sustave te njegovu suradnju s regionalnim strukturama kao što su centri za suradnju policije i carine + prateće neobvezujuće mjere (osposobljavanje, financijska potpora, smjernice), ·opcija politike 2.3.: usklađivanje pravila o sastavu jedinstvenih kontaktnih točaka (uključujući obveznu prisutnost pravosudnog tijela), njegovim funkcijama, zapošljavanju osoblja i IT sustavima te njegovoj suradnji s regionalnim strukturama kao što su centri za suradnju policije i carine + prateće neobvezujuće mjere (osposobljavanje, financijska potpora, smjernice). 3)Opcije politike koje se odnose na cilj III. („uspostaviti obvezni zadani komunikacijski kanal za razmjenu informacija u području izvršavanja zakonodavstva među državama članicama (prema potrebi)”): ·opcija politike 3.1.: nastavak provođenja neobvezujućih smjernica i preporuka Vijeća da se pri korištenju aplikacije SIENA u predmetima koji su obuhvaćeni njegovim mandatom Europol doda kao primatelj komunikacije + prateće neobvezujuće mjere (osposobljavanje, financijska potpora), ·opcija politike 3.2.: obveza korištenja istog komunikacijskog kanala za istu svrhu (Europol SIENA je preferirani kanal, ako je to potrebno) + obveza dodavanja Europola kao primatelja komunikacije kad se SIENA upotrebljava za predmete obuhvaćene njegovim mandatom + prateće neobvezujuće mjere (kao u opciji 3.1.), ·opcija politike 3.3.: obveza korištenja SIENA-e kao zadanog kanala za svu bilateralnu razmjenu informacija (osim ako je drukčije uređeno pravom Unije) + obveza dodavanja Europola kao primatelja komunikacije kad se SIENA upotrebljava za predmete obuhvaćene njegovim mandatom nakon isteka prijelaznog razdoblja i uz potporu Fonda za unutarnju sigurnost za uvođenje SIENA-e + prateće mjere (kao u opciji politike 3.1.). Nakon detaljne procjene učinka svih opcija politike paket najpoželjnijih opcija sastoji se od opcije 1.3., opcije 2.2. i opcije 3.3.